Penny Lane

}}
«Penny Lane» er ein song av det engelske rockebandet The Beatles. Songen vart skrive av Paul McCartney,«Magical Mystery Tour» frå Beatles Songwriting & Recording Database men tilskriven Lennon/McCartney. Songen vart spelt inn under innspelinga av albumet Sgt. Pepper, men vart ikkje ein del av dette albumet. I staden vart han gjeve ut på singel i februar 1967 som ei dobbel A-side «Strawberry Fields Forever». Produsenten George Martin har uttrykt at desse to songane i lag utgjorde den beste singelen som bandet nokon gong gav ut.

Begge songane vart seinare gjevne ut på albumet Magical Mystery Tour i november 1967. I heimlandet Storbritannia er singelen kjend for å ikkje ha nådd førsteplassen, men stoppa på plassen bak Engelbert Humperdinck sin «Please Release Me».Greatest Chart Number Twos, The Guardian, mai 2004 Dette kom av at BBC talde dei to songane som to forskjellige singlar, så i røynda selde singelen nesten det dobbelte av det Humperdinck gjorde. I USA og i Noreg gjekk singelen til topps på listene. Songtittelen er namnet på ei gate i heimbyen til bandet, Liverpool. Området rundt gata vert òg ofte kalla Penny Lane.

McCartney og Lennon voks begge opp i dette området og dei møtte kvarandre ved Penny Lane då dei skulle ta bussen inn til byen. Gata er i dag ein turisattraksjon i byen, og gateskiltet vart så ofte stole at styresmaktene i byen til slutt valde å i staden måle gatenamnet på ein bygning. I 2007 var derimot skiltet tilbake på plass.

I 2010 sette musikkmagasinet Rolling Stone songen på 456. plass på lista deira over dei 500 største songane gjennom tidene.Rolling Stone Top 500 Songs

Medverkande
I følgje Ian MacDonald:

The Beatles
Paul McCartney – vokal, piano, bass, harmonium, tamburin, effektar
John Lennon – vokal, piano, gitar, congatrommer, klapping
George Harrison – korvokal, sologitar, klapping
Ringo Starr – trommer, handbjølle

Andre musikarar
George Martin – piano, orkesterarrangement
Ray Swinfield, P. Goody, Manny Winters – fløyte, pikkolofløyte
David Mason – pikkolotrompetsolo
Leon Calvert, Freddy Clayton, Bert Courtley, Duncan Campbell – trompet, flygelhorn
Dick Morgan, Mike Winfield – obos, engelsk horn
Frank Clarke – kontrabass

I august 1987 vart pikkolotrompeten Mason brukte på «Penny Lane» og to andre Beatles-songar («All You Need Is Love» and «Magical Mystery Tour») seld på ein auksjon på Sotheby's for 10 846 amerikanske dollar.

Salslister og salstrofé

Vekeslister
Liste (1967)PlasseringAustralske Go-Set National Top 401US Cash Box Top 100. Cash Box magazine. Retrieved 16. juni 2016.1Vest-Tyskland - Media Control-lista1

Årslister
Liste (1967)PlasseringCanada21US Billboard55US Cash Box45

Salstrofé

 Kjelder 

 Denne artikkelen bygger på «Penny Lane» frå , den 17. desember 2008. 
  oppgav desse kjeldene:





 Bakgrunnsstoff 
 Songen i McSweeneys.net sin serie korte essay om favorittsongar 
 Golden Oldies of Music Video
 St Barnabas Church – Penny Lane 

Kategori:The Beatles-songar
Kategori:Songar skrivne av Lennon–McCartney
Kategori:Songar produserte av George Martin
Kategori:Songar frå 1967
Kategori:Singlar frå 1967
Kategori:Songar på toppen av Billboard-lista
Kategori:Nummer-ein-singlar i Tyskland
Kategori:Nummer-ein-singlar i Australia
Kategori:Nummer-ein-singlar i Canada
Kategori:Nummer-ein-singlar i Nederland
Kategori:Songar på toppen av VG-lista
 449
Kategori:Parlophone-singlar
Kategori:Capitol Records-singlar
Kategori:Songar om Liverpool
Kategori:Barokk pop-songar
Kategori:Progressive popsongar
Kategori:Ralph McTell-songar
Kategori:Paul McCartney-songar
Kategori:Judy Collins-songar
Kategori:Count Basie-songar
Kategori:Al Di Meola-songar
Kategori:Songar om vegar
Kategori:Songar om nostalgi